Xosé Nel Riesgo - Uiquipedia

# Xosé Nel Riesgo

### De Uiquipedia

Xosé Nel Riesgo

Xosé Nel Riesgo nació n’Avilés nel añu 1963 y ye Llicenciáu en Xeografía pola Universidá d’Uviéu y Máster Superior en Desarrollu Llocal.

Acompangó al tamién avilesín (d’adopción, nesti casu) Adolfo Camilo Díaz López en dellos proyectos lliterarios, ente ellos la revista Al bellume.

Al empar que Díaz López, Xosé Nel Riesgo xúntase a la corriente qu’empezó a cultivar la novela negra como xéneru na nuestra llingua a finales de los ochenta del sieglu XX.

Ye autor de les noveles:

- El cai nunca duerme (1989)
- Parque Temáticu (2005.
- Escrito na ceniza (ALLA, 2007),

Con "El Cai nunca duerme" algamó en 1988 el Premiu de Novela Curtia de l’Academia de la Llingua, premiu que repetiría nel 2006 cola novela Escrito na ceniza (ALLA, 2007), acabante d'espublizar. Xose Nel fala na so primer novela de los ambientes de la marxinalidá, la droga y la delincuencia del so Avilés natal. En Parque Temáticu ufiértase una crítica a la sociedá asturiana centrada nel so caciquismu políticu y urbanísticu.

Xosé Nel Riesgo ye autor tamién de diversos rellatos, dalgunos recoyíos en llibru "Cuentos de la nevera" (1997), y poemes apaecíos en revistes lliteraries asturianes.

Como xeógrafu fue responsable d’un de los fascículos de la Xeografía d’Asturies, editada por La Nueva España, amás d’una publicación sobre El Conceyu de Muros del Nalón (2003).

Asina mesmo ye miembru de la Fundación Belenos y del Conseyu Editorial de la revista: Asturies, memoria encesa d’un país.

Retrieved from "http://ast.wikipedia.org../../../x/o/s/Xos%C3%A9_Nel_Riesgo_70cd.html"

Categoríes: Escritores n'asturianu | Escritores d'Asturies | Xeógrafos

##### Views

- Artículu
- Discusión
- Revisión actual

##### Buscar